761.
Na osnovu člana 18c stav 6 Zakonu o doprinosima za obavezno socijalno osiguranje ("Službeni list CG", br. 13/07, 79/08, 86/09, 78/10, 14/12, 62/13, 8/15, 22/17, 42/19 i 59/21), Ministarstvo finansija i socijalnog staranja donijelo je
PRAVILNIK
O OBRASCU ZAHTJEVA ZA OSLOBAĐANJE OD PLAĆANJA DIJELA DOPRINOSA ZA PENZIJSKO I INVALIDSKO OSIGURANJE KOJI PADAJU NA TERET ZAPOSLENOG I POSLODAVCA
("Službeni list Crne Gore", br. 061/21 od 09.06.2021)
Član 1
Ovim pravilnikom propisuje se obrazac zahtjeva za oslobađanje od plaćanja dijela doprinosa za penzijsko i invalidsko osiguranje koji padaju na teret zaposlenog i poslodavca u skladu sa članom 18c stav 6 Zakona o doprinosima za obavezno socijalno osiguranje.
Član 2
Obrazac iz člana 1 ovog pravilnika sadrži: naziv organa uprave nadležnog za naplatu poreza i mjesta za unos podataka o: podnosiocu zahtjeva, adresi prebivališta, odnosno boravišta ili glavnog mjesta poslovanja i iznosu oslobođenog plaćanja poreza (Obrazac 1).
Obrazac 1 čini sastavni dio ovog pravilnika.
Član 3
Ovaj pravilnik stupa na snagu narednog dana od dana objavljivanja u "Službenom listu Crne Gore".
Broj: 01-7990/1
Podgorica, 7. juna 2021. godine
Ministar,
mr Milojko Spajić, s.r.